Aka-makasi
Aka-makasi – oʻzbek xonandasi Munisa Rizayeva tomonidan kuylangan qoʻshiq. YouTube platformasiga 2024-yil 17-iyul kuni „Riza Nova“ studiyasi tomonidan eʼlon qilingan. Videoklip davomiyligi 6 daqiqa-yu 17 soniyani tashkil etadi. Xonanda 2024-yil 26-iyun kuni videoklip treylerini oʻzining shaxsiy instagram sahifasiga joylagan. Postda videoklipni suratga olishjarayonlari uchun 3 kun vaqt ketganligini, obrazlar soni koʻpligini yozib qoldirgan. Videoklipda taniqli oʻzbek vayneri Moʻmin Ibrohimov va xonandaning oʻzi bosh rolni ijro etganlar. „Aka-makasi“ jumlasi 2011-yil ommaga taqdim etilgan oʻzbek kinofilmi boʻlgan „Zamonaviy sovchilar“da aktyor Muhammadiso Abdulxairovga aktrisa tomonidan „Unda biznikiga borgan amakisidimi yoki sizmidingiz?“ savoliga, „Man, man ak-mak-aka-makasi“ deb javob bergani keng ommalashib ketgani videklipni suratga olishga sabab boʻlgan. YouTube tarmogʻida 2024-yil 19-iyul 13:40 holatiga koʻra, videoklipning koʻrishlar soni 1 million 800 mingdan oshgan.